गांवन मा सरकार करोड़न रूपिया की टंकी बनवा देत है, पै बनै के बाद वा सुखान परी रहत है या पानी सप्लाई ही नहीं दीन जात आय। कतौ बिजली का बहाना तौ कतौ पाइप टूटे फाटे का बहाना या छोटे कर्मचारी के मूड़े पूरा भार छोड़ दीन जात है। का उनहिन के पूर जिम्मेदारी है। काहे से साफ नजर आवत है कि सन् 1980 की बनी टंकी आज भी पानी सप्लाई नहीं कीन गा आय। या समस्या बबेरू ब्लाक का सातर गांव का है। इनतान के गर्मी मा मड़ई साइकिल से पानी लावत है। एक अउर दुई किलोमीटर तक पानी भरै जात हैं गांवन मा तौ दसन हजार मड़ई पानी से परेशान, पै जल संस्थान जल निगम विभाग कान मा तेल डाले है।